cyanic-selkie/wikianc huggingface dataset:
เอเชียนคัพ 2019 รอบคัดเลือก
รูปแบบการแข่งขัน
การแข่งขันรอบคัดเลือกเอเชียนคัพครั้งนี้จะเป็นการหาทีมที่ผ่านเข้าไปแข่งขันฟุตบอลโลก 2018 ไปในตัวด้วย
ปฏิทินการแข่งขัน
ปฏิทินการแข่งขันสำหรับรอบคัดเลือก เป็นไปดังนี้
รอบแรก
จับฉลากคู่แข่งขันรอบแรกเมื่อวันที่ 10 กุมภาพันธ์ พ.ศ. 2558 เวลา 15:30 น. ตามเวลาในมาเลเซีย (UTC+8) ที่สำนักงานใหญ่สมาพันธ์ฟุตบอลเอเชียในกัวลาลัมเปอร์
รอบเพลย์ออฟ
การจับสลากประกบคู่แข่งขันจัดขึ้นในวันที่ 7 เมษายน พ.ศ. 2559 เวลา 15:00 น. (เวลามาเลเซีย) ณ เอเอฟซีเฮาส์ กรุงกัวลาลัมเปอร์ ประเทศมาเลเซีย
รอบที่ 3
การแข่งขันรอบคัดเลือกรอบที่ 3 จะมีทั้งหมด 24 ทีมเข้าร่วมแข่งขัน โดยรอบนี้จะคัดเลือกทีมทั้งหมด 12 ทีมเข้าสู่เอเชียนคัพ รอบสุดท้าย ซึ่งมี 12 ทีมได้เข้ารอบสุดท้ายก่อนหน้านี้แล้ว คือ สหรัฐอาหรับเอมิเรตส์ (เจ้าภาพ), ซาอุดีอาระเบีย, ออสเตรเลีย, กาตาร์, จีน, อิหร่าน, ญี่ปุ่น, ซีเรีย, ไทย, อิรัก, เกาหลีใต้ และอุซเบกิสถาน
จากการถอนตัวของฟุตบอลทีมชาติกวม และการถูกตัดสิทธิ์ของฟุตบอลทีมชาติคูเวต โดยทางสหพันธ์ฟุตบอลแห่งเอเชีย (เอเอฟซี) ได้เชิญฟุตบอลทีมชาติเนปาล และฟุตบอลทีมชาติมาเก๊า ซึ่งเป็นทีมชนะเลิศ และรองชนะเลิศรายการเอเอฟซี โซลิดาริตี้ คัพ 2016 เข้ามาแข่งขันแทน
การจับสลากแบ่งสายของการแข่งขันรอบคัดเลือกรอบที่ 3 จะจัดขึ้นเมื่อวันที่ 23 มกราคม พ.ศ. 2560 เวลา 14:00 น. (UTC+04:00) ณ นครอาบูดาบี ประเทศสหรัฐอาหรับเอมิเรตส์
ดิเคเทอร์ (รัฐอิลลินอย)
ดิเคเทอร์ (Decatur) เป็นเมืองที่ใหญ่ที่สุดและเป็นเคาน์ตีซีต ของเมคอนเคาน์ตี ในรัฐอิลลินอย ในบางครั้งเรียกว่า "เมืองหลวงของถั่วเหลืองของโลก" ก่อตั้งในปี ค.ศ. 1823 ตั้งอยู่ทางตอนกลางของรัฐ บนริมฝั่งแม่น้ำแซงกามอนและทะเลสาบดิเคเทอร์ จากการสำรวจประชากรในปี ค.ศ. 2000 มีประชากรราว 81,500 คน ในเขตเมืองมีประชากร 114,749 คน
ฉากแท่นบูชาปอร์ตีนารี
ฟัน เดอร์คุสเขียนภาพ "ฉากแท่นบูชาปอร์ตีนารี" ราวปี ค.ศ. 1475 เป็นภาพการชื่นชมของคนเลี้ยงแกะ เป็นงานที่ได้รับจ้างสำหรับวัดโรงพยาบาลซานตามารีอานูโอวาในฟลอเรนซ์โดยนายธนาคารชาวอิตาลี ตอมมาโซ ปอร์ตีนารี ที่พำนักอยู่ที่เมืองบรูชเป็นเวลากว่าสี่สิบปีในฐานะผู้แทนของธนาคารเมดีชีของตระกูลเมดีชี ปอร์ตีนารีเองปรากฏในแผงซ้ายของฉากแท่นบูชากับลูกชายสองคน คือ อันโตนีโอและปีเจลโล ส่วนมารีอา ดี ฟรันเชสโก บารอนเชลลี (ภรรยา) กับมาร์การีตา (ลูกสาว) อยู่บนแผงขวา ทุกคนในภาพมีนักบุญผู้พิทักษ์ของแต่ละคน (ยกเว้นปีเจลโล) กล่าวคือ บนแผงซ้ายเป็นนักบุญทอมัสอัครสาวกถือหอกและนักบุญแอนโทนีอธิการถือกระดิ่ง บนแผงซ้ายนักบุญมารีย์ชาวมักดาลาถือผอบน้ำมันหอม และนักบุญมาร์กาเรตแห่งแอนติออกถือหนังสือและมีมังกรที่เท้า
แผงกลางประกอบด้วยคนเลี้ยงแกะสามคนคุกเข่าทำความเคารพพระบุตร ฟัน เดอร์คุสเขียนฉากบ้าน ๆ อย่างเป็นจริงเป็นจังและได้บรรยากาศ นอกจากนั้นในภาพก็มีเทวดาที่ลอยอยู่เหนือและที่คุกเข่ารอบพระแม่มารีและพระบุตรผู้ที่มิได้นอนในกองฟางแต่นอนอยู่กลางลานโดยมีรัศมีรอบ การเขียนที่มีลักษณะแปลกเช่นนี้อาจจะเขียนตามทิพยทัศน์ของนักบุญบริจิตแห่งสวีเดนก่อนที่จะเสียชีวิตที่บรรยายถึงการเห็นแสงสว่างส่องออกมาจากร่างของพระบุตร
ในฉากหลัง ฟัน เดอร์คุสเขียนฉากที่เกี่ยวข้องกับเนื้อหาหลัก กล่าวคือ บนแผงซ้ายฉากหลังเป็นภาพนักบุญโจเซฟพาพระแม่มารีผู้ทรงครรภ์เดินทางหนีไปอียิปต์; แผงกลางทางด้านขวาเป็นภาพเทวดาที่ประกาศข่าวการกำเนิดของพระเยซูแก่คนเลี้ยงแกะ และแผงขวาเป็นภาพการเดินทางของแมไจสามคนมายังเบทเลเฮม
ด้านหน้าของภาพเป็นภาพนิ่งขนาดเล็กของแจกันดอกไม้สองแจกันและข้าวสาลีกำมือหนึ่ง (ซึ่งหมายถึงเบทเลเฮม "เมืองแห่งขนมปัง") ที่อาจจะเป็นนัยถึงศีลมหาสนิทหรือทุกขกิริยาของพระเยซู กำข้าวสาลีอาจจะหมายถึงพระกระยาหารมื้อสุดท้าย ที่พระเยซูแบ่งขนมปังกับอัครสาวก ดอกลิลลีสีส้มในแจกันเป็นสัญลักษณ์ของทุกขกิริยาของพระเยซูที่จะมาถึง ดอกไอริสสีขาวเป็นสัญลักษณ์ของความบริสุทธิ์ ขณะที่ดอกไอริสสีม่วงและก้านดอกแอควิลีเจีย (Aquilegia caerulea) เป็นสัญลักษณ์ของความเศร้าเจ็ดอย่างของพระแม่มารี (Seven sorrows of the Virgin) ฉะนั้นภาพการกำเนิดนี้จึงเป็นภาพที่เป็นเหตุการณ์ที่จะนำมาซึ่งความตายของพระเยซูในที่สุด
เมื่องานชิ้นนี้ไปถึงฟลอเรนซ์ในปี ค.ศ. 1483 ก็เป็นที่ชื่นชมของบรรดาศิลปินในอิตาลีที่ได้เห็นกันเป็นอันมาก และมีบางคนที่พยายามเขียนเลียนแบบ เช่น ภาพ "การชื่นชมของคนเลี้ยงแกะ" โดยโดเมนีโก กีร์ลันดาโย ที่เขียนในปี ค.ศ. 1485 ในโบสถ์น้อยซัสเซตตี ภายในวัดซานตาตรีนีตาในฟลอเรนซ์ แต่อันที่จริงแล้วการเขียนคนเลี้ยงแกะอย่างเป็นธรรมชาติเขียนกันมาก่อนหน้านั้นแล้วในอิตาลีในราวปี ค.ศ. 1450 ในภาพชื่อเดียวกันโดยอันเดรอา มันเตญญา (พิพิธภัณฑ์ศิลปะเมโทรโปลิตัน นครนิวยอร์ก)
โทรโกลไบต์
โทรโกลไบต์ (troglobite) เป็นสัตว์ที่อาศัยอยู่ในที่มืด คือ สัตว์ประเภทนี้อาศัยอยู่ในถ้ำตลอดชีวิต นอกจากถ้ำแล้วไม่พบที่อื่นอีกเลย ร่างกายของสัตว์พวกนี้ปรับตัวมาเพื่อหาอาหารในถ้ำที่มืดมิดไม่มีแสงอาทิตย์ อวัยวะส่วนอื่นที่ไม่เกี่ยวข้องกับอาหารจะเริ่มเสื่อมหรือหายไป มันไม่จำเป็นต้องใช้ดวงตาและไม่ต้องมีสีสำหรับป้องกันตัว สัตว์เหล่านี้มักมีหนวดและขนที่ยาวเพื่อใช้คลำทางและหาอาหารแทนดวงตาเนื่องจากอาหารมีน้อยร่างกายของมันจึงสามารถเก็บพลังงานได้นาน สัตว์ประเภทนี้เช่น แมงมุมถ้ำ
จอมพลแห่งสหภาพโซเวียต
จอมพลแห่งสหภาพโซเวียต (Ма́ршал Сове́тского Сою́за) เป็นยศสูงสุดในกองทัพโซเวียต (ส่วนยศสูงสุด จอมพลสูงสุดแห่งสหภาพโซเวียต ซึ่งมีการเสนอให้โจเซฟ สตาลินหลังสงครามโลกครั้งที่สองนั้น ไม่เคยได้รับอนุมัติอย่างเป็นทางการ)
อาวลี
อาวลี (Auli) เป็นเมืองในอำเภอจาโมลี บนเทือกเขาหิมาลัย ในรัฐอุตตราขัณฑ์ ประเทศอินเดีย คำว่า "อาวลี" แปลว่า "ทุ่งหญ้า" ตั้งอยู่ที่ความสูงจากระดับน้ำทะอล 2800 m ในระหว่างเดือนมิถุนายนถึงตุลาคม หุบเขาอาวลีเป็นพื้นที่ที่สามารถดบจำนวนสายพันธุ์ดอกไม้ได้มากที่สุดแห่งหนึ่งของก ในบรรดาพืชที่สูง 520 สายพันธุ์ที่พบ มี 498 สายพันธุ์เป็นพืชดอก และจำนวนมากเป็นสายพันธุ์ที่เสี่ยงสูญพันธุ์
อาวลีเป็นจุดหมายปลายทางการท่องเที่ยวไต่เขาและสกี ล้อมรอบด้วยป่าสนและโอ๊ก รวมถึงสามารถมองเห็นทิวทัศน์โดยรอบของเทือกเขาหิมาลัย รวมถึงได้รับการสนับสนุนจากหน่วยงานภาครัฐให้เป็นจุดหมายปลายทางของการสกีแห่งหนึ่งในประเทศอินเดีย นอกจากนี้ในอาวลียังมีค่ายฝึกตำรวจพรมแดนอินเดีย-ทิเบต และมนเทียรขนาดเล็กที่มีความเกี่ยวข้องกับรามายณะตั้งอยู่
โทรโกลไฟล์
โทรโกลไฟล์ (troglophile) เป็นสัตว์ที่อาศัยอยู่ในที่มืด สัตว์ประเภทนี้ต่างจาก โทรโกลไบต์ ตรงที่มันสามารถมีชีวิตอยู่ได้ทั้งในถ้ำและนอกถ้ำแต่มันชอบถ้ำที่มืดและชื้น ถ้าสัตว์พวกนี้อยู่ในถ้ำนาน ๆ ก็จะวิวัฒนาการเป็นโทรโกลไบต์ สัตว์กลุ่มนี้ได้แก่ จิ้งหรีดถ้ำ ตะขาบ แมงมุม.
ดูเพิ่ม
Troglobite
เนเฟรูที่ 2
เนเฟรูที่ 2 เป็นพระมเหสีและพระภคินีหรือพระขนิษฐาแห่งอียิปต์โบราณของฟาโรห์เมนทูโฮเตปที่สอง ซึ่งเป็นผู้ปกครองจากราชวงศ์ที่สิบเอ็ด เมื่อราวประมาณ 2,000 ปีก่อนคริสตกาล หลักฐานที่เกี่ยวกับพระองค์ส่วนใหญ่มาจากหลุมฝังพระศพของพระองค์ (ทีที 319) ที่เดียร์ เอล-บาฮารี ซึ่งพบว่า หลุมฝังพระศพถูกทำลายอย่างรุนแรง แต่ห้องฝังพระศพที่ตกแต่งแล้วยังหลงเหลืออยู่ในสภาพที่ดี และพบเศษชิ้นส่วนจากภาพนูนต่ำนูนสูงในวิหารฝังพระศพน้อยหลายชิ้น พระอิสริยยศของพระองค์คือ พระมเหสีแห่งกษัตริย์ และ พระราชธิดาแห่งกษัตริย์ คำจารึกในหลุมฝังพระศพระบุว่า พระองค์เป็นพระธิดาของสตรีที่มีว่า ไออาห์ ซึ่งน่าจะเป็นพระราชมารดาของฟาโรห์เมนทูโฮเทปที่ 2 พระองค์จึงเป็นพระภคินีหรือพระขนิษฐาของฟาโรห์เมนทูโฮเทปที่ 2 และเป็นที่ทราบกันว่า ฟาโรห์เมนทูโฮเทปที่ 2 เป็นพระราชโอรสของฟาโรห์อินโยเตฟที่ 3 ซึ่งน่าจะเป็นพระบิดาของพระองค์มากที่สุด
แอริธ เกนส์เบอรู
แอริธ เกนส์เบอรู (ภาษาอังกฤษ : Aerith Gainsborough/ภาษาญี่ปุ่น : エアリス・ゲインズブール) เป็นตัวละครหญิงจากเกม ไฟนอลแฟนตาซี VII หญิงสาวขายดอกไม้ผู้มีสายเลือดโบราณ ปรากฏตัวในฉากหนึ่งของสลัม ในขณะที่ คลาวด์ กำลังหาทางกลับไปรวมกลุ่มกับบาร์เร็ต เธอมีบทบาทสำคัญในการปกป้องโลกจากความพินาศเนื่องจากการที่ถูกดึงพลังงานไลฟ์สตรีมไปใช้มากจนเกินไป
สะพานจอมเกล้า
สะพานจอมเกล้า เป็นสะพานที่ใช้ข้ามแม่น้ำเพชรบุรี สร้างในสมัยรัชกาลที่ 4  เริ่มแรกเรียกว่าสะพานช้าง เพื่อเป็นการเทิดพระเกียรติแด่พระบาทสมเด็จพระจอมเกล้าเจ้าอยู่หัว ที่ทรงมีคุณาประการใหญ่หลวงแก่ชาวเมืองเพชร อีกทั้งเมืองเพชรเป็นเมืองที่พระองค์ท่านโปรดปรานที่สุดที่จะประทับแรม จึงได้มีพระกรุณาโปรดแกล้าสร้างพระราชวัง ณ  เขามไหศรรย์ สะพานจอมเกล้าเป็นอีกหนึ่งในสะพานที่ชาวเพชรใช้สัญจรไปมาในใจกลางเทศบาลเมืองเพชรบุรี โดยเชื่อมฝั่งแม่น้ำเพชรบุรี ระหว่างตำบลท่าราบ (ตะวันออก) กับตำบลคลองกระแชง (ตะวันตก)เข้าด้วยกัน โดยเชื่อมถนนพงษ์สุริยากับถนนชีสระอินทร์
คริสเตน สจ๊วต
คริสเตน เจมส์ สจวร์ต (Kristen Jaymes Stewart; เกิด 9 เมษายน ค.ศ. 1990) เป็นนักแสดง นางแบบ และผู้สร้างภาพยนตร์หญิงชาวอเมริกัน เธอเป็นที่รู้จักในบทจากภาพยนตร์เรื่องTwilight, Panic Room, Zathura, In the Land of Women, The Messengers, Catch That Kid, และ Into the Wild
ประวัติ
คริสเตน สจวร์ต เกิดและเติบโตที่ลอสแอนเจลิส สหรัฐ ซึ่งปัจจุบันยังคงอาศัยอยู่กับครอบครัวของเธอบิดาของเธอ จอร์น สจวร์ต เป็นผู้จัดการเวที และ โปรดิวเซอร์รายการโทรทัศน์ ทำงานให้กับฟอกซ์ และมารดา จูล แมนน์ สจวร์ต มีอาชีพเป็น ผู้เขียนบท พื้นเพจาก ซิดนีย์ ประเทศออสเตรเลียคริสเตน ศึกษาในโรงเรียนจนกระทั่งเกรดเจ็ด (มัธยมศึกษาปีที่หนึ่ง) และศึกษาต่อทางไปรษณีย์เธอมีพี่ชายหนึ่งคน คาเมรอน สจวร์ตซึ่งเป็น นักเล่นกระดานโต้คลื่น และนักกีต้าร์ คริสเตน สจวร์ตชื่นชอบดนตรีร็อค วงดนตรีที่โปรปรานได้แก่ U2, Radiohead, The Beatles, The Specials, Laura Marling, Green Day, Nirvana และ Beck คริสเตน สจวร์ตได้แสดงความชัดเจนในความปรารถนาที่จะทำงานและใช้ชีวิตในประเทศออสเตรเลีย เธอกล่าวว่า "ฉันอยากเรียนที่มหาวิทยาลัยซิดนี่ย์ในประเทศออสเตรเลีย คุณแม่ของฉันเรียนจบจากที่นั่น"
อาชีพนักแสดง
อาชีพนักแสดงของสจวร์ตเริ่มต้นเมื่อเธออายุได้แปดขวบ หลังจากตัวแทนเห็นการแสดงของเธอในวันคริสต์มาสที่โรงเรียนประถม บทแรกที่คริสเตน สจวร์ตได้รับเล่น เป็นบทเล็กๆ ไม่มีบทพูด ใน The Thirteen Year ภาพยนตร์ทางโทรทัศน์ของ ดิสนี่ย์ แชลแนล หลังจากนั้น คริสเตน ปรากฏตัวใน ภาพยนตร์อิสระเรื่อง The Safety of Objects ซึ่งเธอรับบทเป็น ลูกสาวผู้เป็นทอมของมารดาผู้โดดเดี่ยวและมีปัญหา หลังจากนั้น สจวร์ตได้รับบทสำคัญในภาพยนตร์ฮอลีวูดเรื่อง Panic Room รับบทเป็นลูกสาวที่เป็นโรคเบาหวานไม่พูดไม่จาของแม่หม้ายหย่าร้าง ตัวภาพยนตร์ได้รับคำวิจารณ์ด้านบวกแบบทั่วๆ ไป และการแสดงของคริสเตนได้รับความสนใจในด้านดี
หลังจากความสำเร็จของภาพยนตร์เรื่อง Panic Room สจวร์ตได้เล่นในภาพยนตร์แนวระทึกขวัญอีกเรื่อง Cold Creek Manor รับบนเป็นลูกสาวของ เดนนิส ควอดส์ และชารอน สโตน ผู้รับบทเป็นพ่อแม่ในเรื่อง ตัวภาพยนตร์ค่อนข้างประสบความล้มเหลวในโรงภาพยนตร์ คริสเตนได้รับบทนำครั้งแรกในภาพยนตร์ ตลก-แอคชั่นสำหรับเด็กใน Catch That Kid กับ แมกซ์ ธียรรอท และ คอลบิน บลูล์ คริสเตนยังได้รับบทเป็น ลิล่า ในภาพยนตร์ระทึกขวัญเรื่อง Undertow จนปัจจุบันบทที่คริสเตนได้รับการกล่าวขวัญถึงมากที่สุดคงเป็นภาพยนตร์โทรทัศน์เรื่อง Speak (2004) เค้าโครงเรื่องจากนวนิยายโดยลอเรีย ฮารวร์ แอนเดอร์สัน สจวร์ตในอายุสิบสามปีรับบทเป็นนักเรียนมัธยมปลายปีแรกชื่อ มิแรนด้า ซอดิโน เด็กสาวที่ไม่ยอมพูดจาหลังจากถูกข่มขืนและยังต้องเผชิญกับความยุ่งเหยิงด้านอารมณ์มากมาย สจวร์ตได้รับเสียงชื่นชมมากมายจากการรับบทนำในเรื่องนี้ ซึ่งในเรื่องมีบทพูดเพียงไม่มากแต่สามารถคงความรู้สึกด้านมืดในความคิดของตัวละครได้ตลอดทั้งเรื่อง
ในปี 2005 สจวร์ตปรากฏตัวอีกครั้งในภาพยนตร์ตลก-แฟนตาซีเรื่อง Zatura โดยรับบทเป็น ลิซ่า พี่สาวผู้ไร้ความรับผิดชอบของน้องชายทั้งสองผู้ซึ่งเปลี่ยนบ้านของพวกเขาให้กลายเป็นยานอวกาศที่เคลื่อนที่อย่างรวดเร็วแล้วไม่สามารถควบคุมได้ออกไปนอกอวกาศด้วยการเล่นเกมกระดาน ภาพยนตร์เรื่องนี้ได้รับคำชมพอสมควรจากนักวิจารณ์ แต่การแสดงของคริสเตนในเรื่องนี้กลับไม่เป็นที่ได้รับความสนใจจากสื่อนักเนื่องด้วยบทบาทที่เธอได้รับจำต้องแข็งอยู่กับที่เกือบตลอดทั้งเรื่อง ในปีถัดมาคริสเตน ได้รับบทเป็น มายา จากเรื่อง The Fierce People กำกับโดย กริฟฟิน ดันน์ หลังจากภาพยนตร์เรื่องนี้ คริสเตนได้รับบทนำเป็น เจสส์ โซโลมอน ในภาพยนตร์ระทึกขวัญเหนือธรรมชาติเรื่อง The Massenger ภาพยนตร์เรื่องนี้ประสบความสำเร็จด้านการเงิน แต่ทว่ากลับได้รับคำวิจารณ์ในแง่ลบที่แย่มากจากเหล่านักวิจารณ์
ในปี 2007 คริสเตนปรากฏตัวในบทวัยรุ่น ลูซี่ ฮาร์ดวิคค์ ใน In The Land of Women ภาพยนตร์โรแมนติกดรามา รับบทนำโดย เม็ก ไรอัน และนักแสดงจาก The O.C. อดัม บรอดี้ ตัวภาพยนตร์ และการแสดงของสจวร์ตเองได้รับคำวิจารณ์ที่ผสมผสานกันทั้งบวกและลบ ในปีเดียวกันนั้นเอง คริสเตนรับบทในภาพยนตร์ดัดแปลงที่ได้รับคำวิจารณ์ที่ดีมากของ ชอนน์ เพนน์ เรื่อง Into The Wild จากการถ่ายทอดตัวละครอย่างเทรซี่ นักร้องวัยรุ่นผู้ตกหลุมรักนักผจญภัยหนุ่มอย่างคริสโตเฟอร์ แมกคานดเลส สจวร์ตได้รับคำวิจารณ์ทั่วไปในด้านดี เว็บไซต์ Salon.com พิจารณาผลงานของคริสเตนว่า "เป็นการแสดงที่หนักแน่น และเข้าถึงไว" และ Chicago Tribune เขียนว่าการแสดงของคริสเตนทำได้ "อย่างน่ารื่นเริงดี และร่างตัวละครได้สมจริง" แต่ในขณะเดียวกัน เดนนิส ฮาร์วีย์ นักวิจารณ์จากนิตยสาร Variety Magazine กลับแสดงข้อคิดเห็นด้วยความสงสัยว่า "ไม่รู้ว่าว่าสจวร์ตจงใจสื่อให้ฮิปปี้สาวอย่างเทรซี่นั้นดูจืดชืด ไร้รสชาติ หรือว่ามันออกมาเป็นอย่างนั้นเอง" หลังจากภาพยนตร์เรื่อง Into The Wild สจวร์ตปรากฏตัวสั้นๆในภาพยนตร์เรื่อง Jumper และยังปรากฏตัวในเรื่อง What Just Happen ซึ่งออกฉายในเดือนตุลาคม ปี 2008 คริสเตนยังร่วมแสดงในภาพยนตร์เรื่อง The Cake Eater และ The Yellow Handkerchief ภาพยนตร์อิสระทั้งสองเรื่องนี้ได้ฉายที่เทศกาลหนังเท่านั้น
ในวันที่ 16 พฤศจิกายน 2007 บริษัทหนัง Submit Entertainment ประกาศว่า คริสเตน สจวร์ต จะรับบทเป็น อิซาเบลล่า'เบลล่า'สวอน ในภาพยนตร์เรื่อง Twilight (ชื่อภาษาไทย: แวมไพร์ ทไวไลท์ )จากบทประพันธ์ขายดีที่สุดของ สเตฟานี่ เมเยอร์ นิยายในชื่อเดียวกันเกี่ยวกับเรื่องราวความรักระหว่างแวมไพร์
ชีวิตส่วนตัว
สจวร์ตเคยคบกับโรเบิร์ต แพตตินสัน นักแสดงที่เคยร่วมแสดงหนังเรื่อง แวมไพร์ ทไวไลท์ (2008) เมื่อปี 2009 จนถึง 2012 ก็เลิกรา ในปี 2012 ในปีเดียวกัน เธอออกเดทกับ รูเพิร์ต แซนเดอร์ส ผู้กำกับภาพยนตร์จนถึง 2015 และในปีเดียวกันสจวร์ตได้ประกาศหลังข่าวเลิกกับแซนเดอร์สว่าตนเองเป็น เลสเบี้ยน ในปี 2016 เธอคบหาดูใจกับนางแบบสาวชาวไอริช-นิวซีแลนด์ชื่อว่า สเตลลา แม็กซ์เวลล์ ความสัมพันธ์ระหว่างเธอและแม็กซ์เวลล์จะแตกต่างกันก็ตาม ในเดือนกันยายน 2019 สจวร์ตได้ประกาศข่าวเลิกรากับแม็กซ์เวลล์แล้ว หลังใช้ชีวิตความสัมพันธุ์มายาวนานถึง 4 ปี ปัจจุบันสจวร์ตแต่งกายด้วยชุด ทอมบอย เนื่องจากเธอรู้ว่าเป็นทอม ตั้งแต่ปลายปี 2019 สจวร์ตมีความสัมพันธ์กับนักเขียนบทภาพยนตร์หญิงชาวอเมริกันชื่อว่า ดิลลัน เมเยอร์ และในเดือนพฤจิกายน 2021 เธอได้ประกาศว่าได้หมั้นกับเมเยอร์แล้ว
อ้างอิง
1990
TT319
สุสาน TT319 ตั้งอยู่ใน Deir el-Bahari ส่วนหนึ่งของสุสานที่ธีบส์บนฝั่งตะวันตกของแม่น้ำไนล์ตรงข้ามกับเมืองลักซอร์ หลุมฝังศพเป็นของพระมเหสีเนเฟรูที่ 2 ของฟาโรห์อียิปต์โบราณฟาโรห์เมนทูโฮเตปที่ 2 (ประมาณ 2000 ปีก่อนคริสตกาล) พระราชินีเนเฟรูที่ 2 เป็นธิดาของสมเด็จพระราชินีไออากับฟาโรห์อินโยเตฟที่สาม
BD+20°2457
BD+20°2457 เป็นดาวดาวยักษ์สว่างประเภท-K ที 10 ตั้งอยู่ห่างระหว่าง 320 - 980 ปีแสง อยู่ในกลุ่มดาวสิงโต ดาวฤกษ์ดวงนี้ขาดแคลนโลหะอย่างมากที่มีเพียง 10% ในขณะที่อุดมไปด้วยธาตุที่หนักกว่าไฮโดรเจนและฮีเลียมเป็นดวงอาทิตย์ของเรา
รูเบน ลอฟตัส-ชีก
รูเบน ไอรา ลอฟตัส-ชีก (Ruben Ira Loftus-Cheek; เกิด 23 มกราคม พ.ศ. 2539) เป็นนักฟุตบอลอาชีพชาวอังกฤษ ปัจจุบันลงเล่นให้กับมิลาน สโมสรในเซเรียอา และทีมชาติอังกฤษ ในตำแหน่งกองกลาง
ลอฟตัส-ชีก เริ่มต้นอาชีพนักฟุตบอลกับทีมเยาวชนของเชลซี และก้าวขึ้นสู่ทีมชุดใหญ่ได้สำเร็จในอีก 10 ปีต่อมาเมื่อเขาอายุ 18 ปีเท่านั้น และพาทีมคว้าแชมป์ ยูฟ่ายูโรปาลีก ฤดูกาล 2018–19 และพรีเมียร์ลีกอีก 2 สมัย นอกจากนี้ ลอฟตัส-ชีก ยังลงเล่นให้กับทีมชาติอังกฤษชุดใหญ่ มาตั้งแต่ปี ค.ศ. 2017 และเขายังเป็น 1 ใน 23 ผู้เล่นของทีมชาติอังกฤษ ในการแข่งขัน ฟุตบอลโลก 2018 ที่ประเทศรัสเซีย ซึ่งเขาพาทีมจบลำดับที่ 4 ของการแข่งขัน
ชีวิตส่วนตัว
ลอฟตัส-ชีก เกิดในลูอิชัม กรุงลอนดอน ประเทศอังกฤษ โดยเขามีเชื้อสายกายอานา และเขามีพี่ชายคนละแม่เป็นอดีตนักฟุตบอลที่เคยลงเล่นในพรีเมียร์ลีก นั่นคือ คาร์ล คอร์ต และ ลีออน คอร์ต  รวมถึงเขายังมีน้องชายที่มีพ่อแม่เดียวกันเป็นนักฟุตบอลกึ่งอาชีพ นั่นคือ โจ ลอฟตัส-ชีก
ชุดเยาวชน
ลอฟตัส-ชีก เข้าร่วมทีมเยาวชนของเชลซี ในปี ค.ศ. 2004 ตอนเขาอายุ 8 ขวบ, ในปี ค.ศ. 2012 เขาได้รับโอกาสลงเล่นกับทีมรุ่นอายุไม่เกิน 18 ปีในเอฟเอยูธคัพนัดชิงชนะเลิศ กับ แบล็กเบิร์นโรเวอส์ ในนัดที่สองที่อีวูดพาร์คในฐานะตัวสำรอง ซึ่งทีมของเขาเอาชนะไป 1–0 (รวมผล 2 นัดชนะ 4–1) ในฤดูกาลถัดมาเขาได้ลงเล่นกับทีมรุ่นอายุไม่เกิน 18 ปี ทั้งสิ้น 18 นัด และได้ลงเล่นต่อเนื่องไปยังรุ่นอายุไม่เกิน 21 ปี อีกทั้งสิ้น 9 นัด, ในเดือนพฤษภาคม ค.ศ. 2013 เขาได้รับเลือกให้เดินทางไปกับทีมชุดใหญ่เพื่อแข่งขันเกมกระชับมิตรสองนัดกับแมนเชสเตอร์ซิตี ที่สหรัฐอเมริกา โดยที่เขาได้โอกาสลงเล่นทั้งสองนัด, ในฤดูกาล 2013–14 ลอฟตัส-ชีก ช่วยพาทีมเป็นแชมป์เอฟเอยูธคัพ และพรีเมียร์ลีก รุ่นอายุไม่เกิน 21 ปี ได้สำเร็จ (ปัจจุบันเปลี่ยนระบบเป็น รุ่นอายุไม่เกิน 23 ปี แล้ว)
ฤดูกาล 2014–15
ลอฟตัส-ชีก ลงเล่นให้กับเชลซีชุดใหญ่ในเกมอย่างเป็นทางการครั้งแรกในเดือน ธันวาคม ค.ศ. 2014 ในรายการยูฟ่าแชมเปียนลีก รอบแบ่งกลุ่ม ในนัดที่เชลซี เอาชนะ สปอร์ติงลิสบอน 3–1 ที่สแตมฟอร์ดบริดจ์ โดยลงเล่นเป็นตัวสำรองแทนที่ของเซสก์ ฟาเบรกัส ในนาทีที่ 83 และได้ลงเล่นในพรีเมียร์ลีกครั้งแรกเมื่อวันที่ 1 กุมภาพันธ์ 2015 ในเกมที่เสมอกับแมนเชสเตอร์ซิตี 1–1 โดยเป็นผู้เล่นสำรองลงมาแทน โอสการ์ ในช่วงทดเวลานาทีที่ 2
ในวันที่ 3 กุมภาพันธ์ โชเซ มูรีนโย ผู้จัดการทีมของเชลซีในขณะนั้น ได้เลือก ลอฟตัส-ชีก ขึ้นมาอยู่ในทีมชุดใหญ่อย่างเป็นทางการพร้อมกับ อิซซัค บราวน์ โดยเขาได้สวมเสื้อหมายเลข 36
ในวันที่ 13 เมษายน ลอฟตัส-ชีก ได้กลับไปลงเล่นให้กับชุดเยาวชนของเขลซี ในรอบชิงชนะเลิศ ยูฟ่ายูธลีก ฤดูกาล 2014–15 กับชัคตาร์โดเนตสค์ ที่ประเทศสวิตเซอร์แลนด์ ซึ่งเชลซีเอาชนะด้วยผลคะแนน 3–2, ในวันที่ 10 พฤษภาคม 2015 ตัวเขาได้ลงเล่นเป็นตัวจริงให้กับเชลซีชุดใหญ่เป็นครั้งแรกในนัดที่เจอกับ ลิเวอร์พูล โดยเขาจ่ายบอลไม่พลาดเลยตลอดทั้งเกม 60 นาทีที่ลงเล่น และเขาได้ถูกเปลี่ยนตัวออกในนาทีดังกล่าวโดยมี เนมันยา มาติช ลงเล่นแทน ซึ่งเกมนี้จบลงด้วยผลเสมอ 1–1
ถึงแม้ว่าลอฟตัส-ชีกจะลงเล่นด้วยเวลารวมไม่ถึง 70 นาทีจากการลงเล่น 3 นัดในฤดูกาลนี้ แต่โชเซ มูรีนโย กล่าวว่าเขาจะได้รับเหรียญของผู้ชนะพรีเมียร์ลีก สำหรับผลงานของเขาในฤดูกาลนี้
ฤดูกาล 2015–16
ในวันที่ 10 มกราคม 2016 ในเกมเอฟเอคัพที่เชลซี พบกับ สคันธอร์ป ยูไนเต็ด ลอฟตัส-ชีก ได้ลงเล่นเป็นตัวสำรองลงมาแทน โอสการ์ ในช่วงพักครึ่ง และสามารถทำประตูแรกในการแข่งขันระดับอาชีพได้ในช่วงนาทีที่ 68 เป็นประตู 2–0 และผลก็จบลงด้วยคะแนนนี้
ในวันที่ 29 กุมภาพันธ์ 2016 ลอฟตัส-ชีก ได้เซ็นสัญญาเป็นเวลา 5 ปีหลังจากสร้างผลงานดีเมื่อได้ลงเล่นกับทีมชุดใหญ่, ในวันที่ 2 เมษายน ลอฟตัส-ชีก สามารถทำประตูแรกในพรีเมียร์ลีกได้ในนัดที่พบกับ แอสตันวิลลา ที่วิลลาพาร์ก โดยเขาเป็นคนทำประตูขึ้นนำ 1–0 ซึ่งจบเกมเชลซีเอาชนะไป 4–0 และในอีก 2 นัดต่อมาซึ่งพบกับ สวอนซีซิตี และ แมนเชสเตอร์ซิตี (ตามลำดับ) เขาก็ได้ลงเล่นเป็นตัวจริงเช่นกัน
ฤดูกาล 2016–17
ภายใต้ผู้จัดการทีมคนใหม่อย่าง อันโตนีโอ กอนเต ในช่วงปรีซีซั่นตัวเขาถูกจัดให้ไปลงเล่นในตำแหน่งกองหน้าอยู่บ่อยครั้ง โดยฤดูกาลนี้เขาได้เปลี่ยนจากหมายเลขเสื้อเดิม 36 เป็นเลข 14 แทนที่ของเบอร์ทรานด์ ตราโอเร่ ที่ย้ายออกจากทีมไปด้วยสัญญายืมตัว
ในวันที่ 29 สิงหาคม 2016 ลอฟตัส-ชีก ได้ลงเล่นในเกม อีเอฟแอลคัพ รอบสอง ซึ่งเชลซีพบกับ บริสตอล โรเวอร์ส ในนาทีที่ 48 เขายังเปิดบอลให้มีชี บัตชัวยี ทำประตูที่สามเป็นประตูชัยให้เชลซีชนะไป 3–2 ได้ โดยเขาได้รับเสียงปรบมือจากผู้ชมในสแตมฟอร์ดบริดจ์ ขณะเดินออกจากสนามในช่วงการเปลี่ยนตัวในนาทีที่ 82 ซึ่งมีโอสการ์ ลงสนามมาแทน
ถูกยืมตัวไป คริสตัล พาเลซ
ในวันที่ 12 กรกฎาคม ค.ศ. 2017 ลอฟตัส-ชีก ได้บรรลุข้อตกลงในการเข้าร่วมทีม คริสตัลพาเลซ ด้วยสัญญายืมตัว ภายใต้การคุมทีมของฟรังก์ เดอ บูร์ เขาได้ลงเล่นเต็มเกมในนัดแรกของฤดูกาลพรีเมียร์ลีกกับ ฮัดเดอส์ฟีลด์ทาวน์ ที่เซลเฮิสต์พาร์ก ซึ่งทีมของเขาแพ้ไป 3–0, ในวันที่ 25 พฤศจิกายน 2017 ลอฟตัส-ชีค ทำประตูแรกให้กับทีมได้ในเกมเหย้ากับสโตกซิตี แต่ทีมของพวกเขาแพ้ไปด้วยคะแนน 2–1 , ในวันที่ 28 เมษายน ค.ศ. 2018 ลอฟตัส-ชีก ทำประตูให้กับคริสตัล พาเลซได้อีกครั้งในเกมที่ทีมของพวกเขาเอาชนะ เลสเตอร์ซิตี 5–0 โดยเป็นประตูที่สองและประตูสุดท้ายให้กับทีม
ฤดูกาล 2018–19
ในฤดูกาล 2018–19 ลอฟตัส-ชีก ได้กลับสู่ทีมเชลซีหลังจากสัญญาการยืมตัวสิ้นสุดลง โดยเขาได้สวมเสื้อหมายเลข 12, ในวันที่ 25 ตุลาคม 2018 ตัวเขาทำแฮตทริก (3 ประตู) ให้กับเชลซีได้ในเกมเหย้ากับ บาเตบอรีซอฟ ในรายการยูฟ่ายูโรปาลีก ซึ่งสุดท้ายแล้วเชลซี ชนะไป 3–1, ในอีก 3 วันต่อมา เขาทำประตูแรกในฤดูกาลนี้ในลีกได้ในเกมที่ออกไปเยือน เบิร์นลีย์ ที่เทิร์ฟมัวร์ ซึ่งเชลซีเอาชนะไป 4–0 , ในวันที่ 5 พฤษภาคม ลอฟตัส-ชีก ทำ 1 ประตูในเกมพรีเมียร์ลีกกับ วัตฟอร์ด ได้ทำให้เชลซีเอาชนะไป 3–0 และทำให้ทีมของพวกเขาได้ลงเล่นยูฟ่าแชมเปียนส์ลีก ในฤดูกาลต่อไป , ในนัดถัดมาในการแข่งขัน ยูฟ่ายูโรปาลีก รอบรองชนะเลิศ นัดที่สอง ที่สแตมฟอร์ดบริดจ์ พบกับ ไอน์ทรัคท์ฟรังค์ฟวร์ท เขาได้ทำประตูขึ้นนำให้เชลซีขึ้นนำก่อนที่จะโดนตีเสมอเป็น 1–1 จนต้องเล่นในช่วงต่อเวลาพิเศษ และสุดท้ายทีมของพวกเขาเอาชนะไป 4–3 ในช่วงการดวลจุดโทษตัดสิน ทำให้ผ่านเข้าสู่รอบชิงชนะเลิศได้สำเร็จ , ในวันที่ 15 พฤษภาคม ลอฟตัส-ชีก ได้ร่วมลงเล่นเกมการกุศลกับ นิวอิงแลนด์ เรฟโวลูชั่น ที่สหรัฐ ในเกมนี้เขามีอาการบาดเจ็บอย่างหนัก จนอาจต้องเข้ารักษาตัวนานถึง 1 ปีเต็ม และทำให้ไม่สามารถลงเล่นในรอบชิงชนะเลิศของยูฟ่ายูโรปาลีกได้
ฤดูกาล 2019–20
ในวันที่ 6 กรกฎาคม ค.ศ. 2019 ลอฟตัส-ชีก ได้ทำการต่อสัญญาฉบับใหม่กับเชลซี ออกไปอีก 5 ปีจนถึง ค.ศ. 2024, ในวันที่ 29 กุมภาพันธ์ ค.ศ. 2020 ลอฟตัส-ชีก ได้กลับมาสู่สนามแข่งขันอีกครั้งในฐานะตัวสำรองในเกมพรีเมียร์ลีกกับ บอร์นมัท รวมถึงในเกมถัดมากับลิเวอร์พูล ในวันที่ 4 มีนาคม ในรายการเอฟเอคัพ แต่ก็ยังมิได้ถูกส่งลงสนาม ก่อนที่ฟุตบอลลีกอังกฤษได้ถูกระงับชั่วคราวหลังจากการระบาดทั่วของไวรัสโคโรนา เป็นเวลา 3 เดือน หลังจากนั้น ลอฟตัส-ชีก ได้กลับมาลงเล่นเป็นตัวจริงอีกครั้งในวันที่ 21 มิถุนายน ในเกมนัดแรกหลังจากการหยุดแข่งขันในเกมกับ แอสตันวิลลา ซึ่งทีมของพวกเขาเอาชนะไป 1–2
ถูกยืมตัวไป ฟูลัม
ในวันที่ 5 ตุลาคม ค.ศ. 2020 ลอฟตัส-ชีก ได้ย้ายเข้าร่วมทีม ฟูลัม ด้วยสัญญายืมตัวตลอดฤดูกาล 2020–21
ระดับทีมชาติ
ลอฟตัส-ชีก ลงเล่นให้กับทีมชาติอังกฤษ รุ่นอายุไม่เกิน 16 ปี ในปี ค.ศ. 2011 และลงเล่นต่อไปในระดับ รุ่นอายุไม่เกิน 17 ปี, อายุไม่เกิน 19 ปี หลังจากทำผลงานได้ดีในรุ่นอายุไม่เกิน 19 ปี ใน ค.ศ. 2015 เขาได้รับโอกาสลงเล่นในรุ่นอายุไม่เกิน 21 ปี เพื่อแข่งขันชิงแชมป์แห่งชาติยุโรปที่ สาธารณรัฐเช็ก ซึ่งทีมชาติอังกฤษตกรอบแรกของการแแข่งขัน โดยที่ตัวเขาได้รับโอกาสลงเล่นในฐานะตัวสำรองใน 2 เกม
ในปี ค.ศ. 2016 ลอฟตัส-ชีค เข้าร่วมการแข่งขันตูลงทัวร์นาเมนต์ กับทีมชาติอังกฤษ รุ่นอายุไม่เกิน 21 ปี และเขายังทำประตูได้ในรอบชิงชนะเลิศกับฝรั่งเศส เป็นประตูขึ้นนำ 2–0 ก่อนจบลงด้วยชัยชนะของอังกฤษด้วยผล 2–1 และยังได้เป็นผู้เล่นยอดเยี่ยมประจำการแข่งขัน ซึ่งเขากลายเป็นนักเตะคนแรกของอังกฤษที่ได้รับรางวัลดังกล่าวตั้งแต่ปี ค.ศ. 1991 ที่แอลัน เชียเรอร์ ได้รางวัลนี้
ในเดือนพฤศจิกายน ค.ศ. 2017 เขาได้รับเลือกให้เข้าร่วมทีมชาติอังกฤษ ชุดใหญ่เป็นครั้งแรกโดย ลอฟตัส-ชีค ได้ลงเล่นเป็นครั้งแรกในนัดที่พบกับเยอรมนี ในวันที่ 10 พฤศจิกายนที่เวมบลีย์ ซึ่งเขาได้ลงเล่นครบ 90 นาทีและยังได้เป็นผู้เล่นยอดเยี่ยมประจำการแข่งขันอีกด้วย ซึ่งผลจบลงด้วยผลเสมอ 0–0
ในวันที่ 16 พฤษภาคม 2018 แกเร็ท เซาท์เกต ผู้จัดการทีมชาติอังกฤษ ชุดใหญ่ ได้เรียกลอฟตัส-ชีค ให้เป็นหนึ่งใน 23 คนเพื่อแข่งขันฟุตบอลโลก 2018 ที่รัสเซีย โดยเขาได้ลงเล่นในนัดแรกของการแข่งขันในวันที่ 18 มิถุนายน 2018 กับ ทีมชาติตูนิเซีย หลังจากถูกเปลี่ยนตัวลงแทนที่ เดเล อัลลี ในนาทีที่ 80 ซึ่งทีมของพวกเขาเอาชนะไปได้ 2–1 และได้ลงเล่นเป็นตัวจริงในอีก 2 นัดถัดมา ในรอบแบ่งกลุ่ม และได้ลงเล่นอีก 1 นัดในนัดชิงที่สาม กับ เบลเยี่ยม ที่เซนต์ปีเตอส์เบิร์ก ซึ่งทีมชาติของพวกเขาได้พ่ายแพ้ไป 2–0 ทำให้ทีมชาติอังกฤษ จบการแข่งขันที่ลำดับที่ 4
รูปแบบการเล่น
หลังจากตัวเขาสามารถก้าวขึ้นสู่ทีมชุดใหญ่ได้สำเร็จ บาร์นีย์ โรเนย์ ผู้สื่อข่าวแห่ง เดอะการ์เดียน ได้กล่าวถึงลอฟตัส-ชีก ว่า "นี่คือผู้เล่นที่น่าสนใจ" ยังกล่าวอีกว่า "การป้องกันของเขา และการเป็นกองกลางแนวลึกของเขานั้น สามารถครอบครองบอลได้อย่างเนียนนิ่งและสามารถเข้าสกัดบอลได้อย่างเป็นธรรมชาติ" และเขาเหมาะสมกับการเล่นชุดใหญ๋ให้กับทีมชาติอังกฤษ, ลอฟตัส-ชีก ยังถูกนำไปเปรียบเทียบกับ มิชชาเอล บัลลัค อดีตกองกลางของทีมชาติเยอรมนี จากการกล่าวของเกล็น ฮอดเดิล อดีตกองกลางของเชลซีและทีมชาติอังกฤษ โดยเขากล่าวว่า "ร่างกายและวิธีการเล่นของเขาทำให้ฉันนึกถึงบัลลัค เขาเข้าไปในพื้นที่ของเขาแล้วเขาก็เคลื่อนที่ลูกบอลได้ดี" , หลังจากพรีเมียร์ลีก ฤดูกาล 2015–16 เปิดฤดูกาล โชเซ มูรีนโย ผู้จัดการทีมชาวโปรตุเกสของเขลซีในขณะนั้น ได้กล่าวถึงเขาว่า "เขานั้นยอดเยี่ยมกับการเล่นบอล เขาไม่ได้ดูเหมือนอายุ 19 - เขาดูแข็งแรงมั่นคงและเป็นผู้ใหญ่", เลียม ทูมีย์ ผู้สื่อข่าวของ โฟร์โฟร์ทู ได้กล่าวว่า "เขาไม่ค่อยตัดสินใจได้ไม่ดีเมื่อเขาครอบครองบอล และเขาเป็น "การผสมผสานที่หายากของร่างกายตามธรรมชาติและทักษะที่สละสลวย" ซึ่งเขาได้เปรียบว่าเหมือนอย่างกับปอล ป็อกบา
ตลอดการค้าแข้ง ลอฟตัส-ชีกได้ลงเล่นในตำแหน่ง กองกลางตัวกลาง หรือ กองกลางตัวรุก อยู่เป็นประจำ แต่อันโตนีโอ กอนเต อดีตผู้จัดการทีมเชลซี ได้เคยให้โอกาสตัวเขาลงเล่นในตำแหน่งกองหน้า โดยกอนเต กล่าวว่า "เขามีเทคนิคที่ดีและเขาสามารถดวลกับผู้เล่นฝั่งตรงข้ามแบบ 1 ต่อ 1 ได้อย่างยอดเยี่ยม"
เกียรติประวัติ
เชลซี (ชุดเยาวชน)
เชลซี
อังกฤษ รุ่นอายุไม่เกิน 21 ปี
รางวัลส่วนบุคคล
ฌ็อง-เบแดล บอกาซา
ฌ็อง-เบแดล บอกาซา (Jean-Bédel Bokassa) เป็นอดีตจักรพรรดิแห่งจักรวรรดิแอฟริกากลาง (สาธารณรัฐแอฟริกากลางในปัจจุบัน) เกิดเมื่อวันที่ 22 กุมภาพันธ์ ค.ศ. 1921 ที่แอฟริกากลางขณะเป็นอาณานิคมของจักรวรรดิอาณานิคมฝรั่งเศส เมื่อโตขึ้นจึงเข้าร่วมกับกองทัพแอฟริกากลางเพื่อต่อต้านและเรียกร้องเอกราชจากฝรั่งเศส ได้เป็นแนวหน้าสู้รบอย่างกล้าหาญ จนได้เหรียญกล้าหาญมาได้ จนในที่สุดแอฟริกากลางก็ได้รับเอกราช แต่บอกาซาก็ฉวยโอกาสตอนที่บ้านเมืองยังอ่อนแอจากการรับเอกราชใหม่ ๆ ก่อรัฐประหารโค่นล้มรัฐบาลสาธารณรัฐแอฟริกากลางของดาวีด ดักโก ในวันที่ 1 มกราคม ค.ศ. 1966 และบริหารประเทศในฐานะผู้นำประเทศ
จนกระทั่งในวันที่ 4 ธันวาคม ค.ศ. 1976 บอกาซาได้ปราบดาภิเษกตนเองขึ้นเป็นสมเด็จพระจักรพรรดิบอกาซาที่ 1 แห่งจักรวรรดิแอฟริกากลาง ใช้จ่ายบนสิทธิกษัตริย์อย่างฟุ่มเฟือยสุรุ่ยสุร่าย มีฉลองพระองค์และฉลองพระบาทประดับมุก สร้างพระราชบัลลังก์ให้ทองคำรูปนกอินทรีขนาดยักษ์ สร้างพระราชวังหินอ่อน ประดับโคมไฟระย้าสุดวิจิตร สูบเงินประเทศชาติจนแทบล่มจม นอกจากนี้ยังมีการลงโทษศัตรูและนักโทษในประเทศอย่างโหดร้าย ตั้งแต่พระราชอาญาที่ไม่ถึงตาย เช่น การตัดใบหู จนถึงพระราชอาญาถึงตาย เช่น การทุบตีจนตายอย่างทรมาน โยนเข้าไปในกรงสิงโต โยนลงบ่อจระเข้ จนถึงการส่งตัวให้แก่ชนเผ่ากินคน แต่วิธีการลงโทษทั้งหมดเป็นความลับซึ่งมีแต่คนในเท่านั้นที่จะรู้ ส่วนความฟุ่มเฟือยสุรุ่ยสุร่ายไม่ใช่ความลับ เพราะบอกาซาเห็นว่าปกปิดไม่ได้ ประชาชนคนนอกจึงรู้ดี ทำให้ประชาชนเริ่มไม่พอใจ จนกระทั่งในที่สุด ประชาชนที่นำโดยดาวีด ดักโก ผู้ที่บอกาซาเคยโค่นล้มเมื่อสิบกว่าปีก่อน โค่นพระราชอำนาจจักรพรรดิบอกาซาที่ 1 และยกเลิกจักรวรรดิแอฟริกากลางแล้วรื้อฟื้นสาธารณรัฐแอฟริกาในวันที่ 21 กันยายน ค.ศ. 1979 ส่วนบอกาซาหลบหนีอออกนอกประเทศไปได้ และความลับเรื่องวิธีการที่เขาลงโทษฝ่ายตรงข้ามก็ถูกเปิดเผย ดังนั้น ในเวลาต่อมา ศาลของสาธารณรัฐแอฟริกากลางจึงตัดสินโทษบอกาซาให้สำเร็จโทษ แต่ตอนนั้นบอกาซายังไม่กลับเข้าประเทศ
ทางด้านบอกาซาแม้จะรู้ว่าหากกลับประเทศแล้วจะเจอโทษอะไร แต่ยังกลับสาธารณรัฐแอฟริกากลางในปี ค.ศ. 1987 เพราะคิดว่าตนเองเป็นวีรบุรุษของชาติ เขาจึงถูกจับขึ้นศาล แต่ศาลของรัฐบาลใหม่ได้แสดงความเมตตาโดยการลดโทษเหลือจำคุกตลอดชีวิต ก่อนที่ปีต่อมาจะถูกลดโทษให้เหลือจำคุก 20 ปี
ในวันที่ 1 สิงหาคม ค.ศ. 1993 บอกาซาได้รับการนิรโทษกรรมจากปัญหาด้านสุขภาพจากประธานาธิบดีอองเดร โคลิงบา ซึ่งเป็นประธาธิบดีคนเดียวกับที่ตัดสินโทษแก่บอกาซา โดยเมื่อถูกปล่อยตัว เขาได้อ้างว่าเป็นอัครทูตองค์ที่สิบสาม พร้อมกับอ้างว่าเคยพบกับสมเด็จพระสันตะปาปาอย่างลับ ๆ
สมเด็จพระราชินีนาถอิซาเบลที่ 1 แห่งกัสติยา
สมเด็จพระราชินีนาถอิซาเบลที่ 1 แห่งกัสติยา (Isabel I de Castilla; 22 เมษายน พ.ศ. 1994-26 พฤศจิกายน พ.ศ. 2047) เป็นพระราชินีนาถแห่งกัสติยาและเลออนในราชวงศ์ตรัสตามารา พระนางและพระเจ้าเฟร์นันโดที่ 2 แห่งอารากอน พระราชสวามี ได้วางรากฐานในการรวมสเปนให้สืบต่อไปจนถึงรุ่นหลาน คือจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ ทั้งสองได้เป็นขั้วอำนาจที่ยิ่งใหญ่ในการยึดดินแดนสเปนกลับคืนมาจากชาวมัวร์และได้กระทำการรวมชาติสเปนเป็นปึกแผ่น พระนางทรงอนุมัติให้คริสโตเฟอร์ โคลัมบัสไปแสวงหาดินแดนโพ้นทะเลและจนสำรวจพบทวีปอเมริกา พระนางจัดได้ว่าเป็นนักปกครองที่ได้รับการกล่าวชื่อในประวัติศาสตร์ พระนางได้ทำให้ศาสนาคริสต์นิกายโรมันคาทอลิกเจริญอย่างมากในสเปนและพระนางทำให้กรานาดาในการปกครองของมุสลิมมัวร์ยินยอมส่งเครื่องบรรณาการต่อพระองค์ ต่อมาพระนางได้ทำการยึดครองกรานาดาได้สำเร็จ และยึดครองนาวาร์ได้ในปี พ.ศ. 2055 แล้ว คำว่า สเปน (España) ก็เริ่มถูกนำมาใช้เพื่อเรียกชื่อของราชอาณาจักรที่รวมกันใหม่นี้ การรวมเป็นหนึ่งเดียวของราชอาณาจักรกัสติยา ราชอาณาจักรอารากอน และราชอาณาจักรนาวาร์ได้วางรากฐานให้กับการเกิดสเปนสมัยใหม่และจักรวรรดิสเปน (Spanish Empire) สเปนกลายเป็นผู้นำอำนาจของยุโรปตั้งแต่คริสต์ศตวรรษที่ 16 จนถึงครึ่งแรกของคริสต์ศตวรรษที่ 17 เนื่องมาจากการปรับปรุงด้านการเมือง สังคม และการทหารในช่วงคริสต์ศตวรรษที่ 15 การขยายตัวของผลผลิตที่ได้จากเหมืองแร่เงินในทวีปอเมริกาในกลางคริสต์ศตวรรษที่ 16 ก็ยิ่งเสริมตำแหน่งมหาอำนาจให้มั่นคงขึ้นอีก
ช่วงต้นของชีวิต
พระนางอิซาเบลเสด็จพระราชสมภพที่เมืองมาดริกัลเดลัสอัลตัสตอร์เรส ประเทศสเปน ในวันที่ 22 เมษายน พ.ศ. 1994 หลังจากนั้น 3 ปี พระอนุชา คือ เจ้าชายอัลฟอนโซแห่งอัสตูเรียสได้ประสูติตามมา เมื่อพระเจ้าฆวนที่ 2 แห่งกัสติยา พระบิดา เสด็จสวรรคตในปี พ.ศ. 1997 พระเจ้าเอนริเกที่ 4 แห่งกัสติยา พระเชษฐาต่างพระมารดา ได้ขึ้นครองราชสมบัติ พระองค์ได้เนรเทศพระนางและพระอนุชาไปที่เมืองเซโกเบียและเนรเทศพระมารดาของพระนางอิซาเบลคือ สมเด็จพระราชินีอิซาเบลไปที่เมืองอาเรบาโล การสมรสครั้งแรกของพระเจ้าเอนริเก (สมรสกับสมเด็จพระราชินีบรานซ์แห่งนาวาร์) ไม่ค่อยราบรื่น จากนั้นได้สมรสกับสมเด็จพระราชินีฌูอานาแห่งโปรตุเกส พระเจ้าเอนริเกถูกกล่าวหาว่าทรงเป็นผู้รักร่วมเพศ พระนางฌูอานาได้ให้กำเนิดพระธิดาคือเจ้าหญิงฆัวนาแห่งกัสติยา เมื่อพระนางอิซาเบลมีพระชนมายุได้ 10 พรรษา พระนางและพระอนุชาได้ถูกเรียกตัวมาที่พระราชสำนักเพื่อให้อยู่ใต้การคุมพระองค์เข้มงวดขึ้น เหล่าขุนนางได้เรียกร้องให้พระเจ้าเอนริเกตั้งเจ้าชายอัลฟอนโซเป็นรัชทายาท พระองค์ก็ทรงยินยอมโดยให้เจ้าชายสมรสกับบุตรีของพระองค์ แต่ไม่กี่วันพระองค์ก็เปลี่ยนพระทัย
เหตุการณ์ในปี พ.ศ. 2035
ปี พ.ศ. 2035 เป็นปีที่สำคัญปีหนึ่งของพระนางอิซาเบล คือ เหตุการณ์การทวงดินแดนคืนแห่งกรานาดาซึ่งเป็นจุดสิ้นสุดของการพิชิตดินแดนคืน (reconquest) การอุปถัมภ์คริสโตเฟอร์ โคลัมบัสเพื่อเสาะแสวงหาดินแดนใหม่ และการขับไล่ชาวยิวและมัวร์ออกจากสเปน
กรานาดา
ราชอาณาจักรกรานาดาของชาวมุสลิมแห่งราชวงศ์นาสริดได้สามรถป้องกันเมืองอย่างเข้มแข็งได้จากปฏิบัติการรีคอนเควสตาของสเปน อย่างไรก็ตามก็ได้สานมิตรไมตรีกับพระนางอิซาเบลและพระเจ้าเฟร์นันโดที่ 2 ทั้ง 2 พระองค์ได้ใช้เวลา 10 ปีจนสามารถครองกรานาดาได้ในปี พ.ศ. 2035
เมื่อชาวสเปนได้จับสุลต่านบออับดิลสุลต่านแห่งกรานาดาและได้ปล่อยเขาเป็นอิสระจากการไถ่ตัวและให้สุลต่านปกครองกรานาดาต่อไป กษัตริย์สเปนได้เกณฑ์ทหารจากหลายประเทศทั่งยุโรปและปรับปรุงวิทยการอันล้าหลังและสร้างปืนใหญ่ การพัฒนาการเหล่านี้ทำให้สเปนประสบความสำเร็จในการรวมประเทศ ในพ.ศ. 2028ได้มีการล้อมโจมตีเมืองลอนดา เมืองนี้ก็ยอมแพ้จากการโจมตีการโจมตีโดยการใช้ระเบิดหรือปืนที่มีอานุภาพร้ายแรงเป็นวงกว้าง และปีต่อมาเมืองโลจาก็ถูกยึดและเป็นอีกครั้งที่สุลต่านบออับดิลถูกจับกุมและได้รับการปล่อยตัว และปีต่อมาในการล่มสลายแห่งมาลากาทำให้อาณาจักรมุสลิมนาสริด ตะวันตกได้พ่ายแพ้ต่อสเปน ในปีพ.ศ. 2032 อาณาจักรมุสลิมนาสริด ตะวันออกก็ได้ยอมจำนนหลังจากการล่มสลายแห่งบาซา การล้อมโจมตีกรานาดาได้เกิดขึ้นในฤดูใบไม้ผลิ ของปีพ.ศ. 2034 เมื่อค่ายของทหารสเปนถูกทำลายจากอุบัติเหตุไฟไหม้ ค่ายก็ได้สร้างใหม่ในหินเป็นรูปทรงไม้กางเขนสีขาวชื่อว่า ซานตา เฟ (i.e. 'Holy Faith') และเมื่อจบปีนี้สุลต่านบออับดิลก็ยอมจำนน ในวันที่ 2 มกราคม พ.ศ. 2035 พระนางอิซาเบลและพระเจ้าเฟร์นันโดได้เข้าเมืองกรานาดาเพื่อรับกุญแจเมือง มัสยิดต่าง ๆ ได้ถูกดัดแปลงเป็นโบสถ์ สนธิสัญญาแห่งกรานาดาได้กล่าวว่าหลังจากปีนั้นจะให้ความมั่นใจแก่ศาสนาของมุสลิม แต่ศาสนาอิสลามจะไม่คงอยู่ในสเปน
โคลัมบัส
พระนางอิซาเบลได้ปฏิเสธคริสโตเฟอร์ โคลัมบัสเกี่ยวกับการล่องเรือไปอินเดียและเอเชียตะวันออกเฉียงใต้โดนการเดินทางไปทางตะวันตก แต่หลังจากนั้นพระนางก็ยินยอม วันที่ 3 สิงหาคม พ.ศ. 2035 คณะสำรวจของโคลัมบัสได้ออกเดินทาง และถึงทวีปอเมริกาในวันที่ 12 ตุลาคม เขาได้กลับมาพร้อมสิ่งที่เขาพบมามอบแก่กษัตริย์ซึ่งเป็นของพื้นเมืองและทองคำ ทำให้ช่วงนี้เป็นยุคทองของสเปนในการสำรวจและแสวงหาอาณานิคม ในปีพ.ศ. 2037 ได้มีการทำสนธิสัญญาตอร์เดซิยัสร่ามกับพระเจ้าฌูเอาที่ 2 แห่งโปรตุเกสในการแบ่งดินแดนร่วมกันในอาณานิคมนอกยุโรป
พระนางสามารถป้องกันการโจมตีจากชนพื้นเมืองอเมริกา ในปีพ.ศ. 2046 พระนางได้จัดตั้งตำแหน่งข้าหลวงแห่งอินเดียนซี่งต่อมาเป็นสภาสูงแห่งอินดี
การขับไล่ชาวยิวและชาวมุสลิม
เมื่อศาสนาคริสต์นิกายโรมันคาทอลิกแพร่หลายในสเปน และโตมัส เด ตอร์เกมาดา นักบวชคณะดอมินิกันสมาชิกชั้นสูงคนแรกของคณะ กษัตริย์คาทอลิกจึงได้ทำให้คาทอลิกเป็นเอกภาพ พระนางอิซาเบลจึงต่อต้านความเป็นอยู่ของชาวยิวที่ร่ำรวยจนเกินชาวคาทอลิก โตมัส เด ตอร์เกมาดาได้ทำการโน้มน้าวพระเจ้าเฟร์นันโดให้คล้อยตามด้วย ในวันที่ 31 มีนาคม พ.ศ. 2035 พระราชกฤษฎีกาอาลัมบราได้สั่งให้ขับไล่ชาวยิวจำนวน 200,000 คนออกจากสเปน ส่วนคนที่เหลืออยู่บังคับให้เปลี่ยนศาสนา ส่วนชาวมุสลิมในกรานาดาต้องการเสรีภาพในการนับถือศาสนาและได้ก่อกบฏ ชาวยิวคนหนึ่งผู้ซึ่งไม่ต้องถูกบังคับให้เปลี่ยนศาสนาคือ ลุยส์ เด ซันตังเฆล ผู้ซึ่งเป็นข้าหลวงการคลังของพระราชาและพระราชินีและเขาเป็นผู้ช่วยในการสำรวจโลกใหม่
บั้นปลายชีวิต
พระนางอิซาเบลและพระสวามีทรงได้รับถวายพระสมัญญา พระมหากษัตริย์คาทอลิก จากสมเด็จพระสันตะปาปาอเล็กซานเดอร์ที่ 6 ให้เป็นคาทอลิกในทางโลกแต่พระนางไม่ยอมรับ ในตลอดการครองราชสมบัติของพระองค์ทำให้สเปนเจริญและเป็นอาณานิคมทางทะเลที่ยิ่งใหญ่ ศาสนาคริสต์นิกายโรมันคาทอลิกเฟื่องฟู หลังจากการปฏิวัติใน พ.ศ. 2042 สนธิสัญญาแห่งกรานาดาถูกเลิกใช้ ชาวมุสลิมต้องทำการล้างบาปแบบศาสนาคริสต์หรือไม่ก็ถูกขับไล่ออกจากประเทศ ฟรันซิสโก ฆิเมเนซ เด ซิสเนโรส อาร์ชบิชอปแห่งโตเลโดได้ทำการคืนศาสนาคริสต์กลับสู่สเปนและการเป็นผู้มีอิทธิพลมากในสเปน
พระนางและพระสวามีได้สร้างอาณาจักรและสร้างความสัมพันธ์กับอาณาจักรอื่น ๆ ด้วยการนำโอรสและธิดาไปสมรสกับบุตรของเจ้าแคว้นอื่นโดยเจ้าชายฆวนแห่งอัสตูเรียสอภิเษกสมรสกับเจ้าหญิงมาร์กาเร็ตแห่งออสเตรียก่อตั้งสายราชวงศ์ฮาพส์บวร์ค เจ้าหญิงอิซาเบลแห่งอัสตูเรียสให้อภิเษกสมรสกับพระเจ้ามานูเอลที่ 1 แห่งโปรตุเกสและเจ้าหญิงฆัวนา อภิเษกสมรสกับพระเจ้าเฟลิเปที่ 1 แห่งกัสติยา แต่ความคิดของพระนางอิซาเบลล้มเหลวเพราะเจ้าชายฆวนแห่งอัสตูเรียสได้สิ้นพระชนม์หลังการอภิเษกไม่นาน สมเด็จพระราชินีอิซาเบลแห่งอัสตูเรียสได้สวรรคตหลังให้กำเนิดโอรส และพระโอรสก็สิ้นพระชนม์ขณะพระชนมายุ 2 ชันษา เจ้าหญิงฆัวนาก็มีปัญหาในการอภิเษกสมรส และพระธิดา เจ้าหญิงกาตาลินาแห่งอารากอนได้กลายเป็นพระมเหสีองค์ที่ 1 ของพระเจ้าเฮนรีที่ 8 แห่งอังกฤษพระนางได้ให้กำเนิดพระธิดาคือ สมเด็จพระราชินีนาถแมรีที่ 1 แห่งอังกฤษ ที่ได้เป็นกษัตริย์องค์ที่ 4 แห่งราชวงศ์ทิวดอร์ พระนางอิซาเบลเสด็จสวรรคตในปีพ.ศ. 2047 ที่เมดินาเดลกัมโป ก่อนที่พระเจ้าเฟลิเปที่ 1 แห่งกัสติยากับพระเจ้าเฟร์นันโดเป็นศัตรูกัน
พระนางอิซาเบลได้ถูกฝังพระศพที่เมืองกรานาดาในกาปิยาเรอัล ที่สร้างขึ้งโดยพระนัดดาคือจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ พระศพอยู่คู่กับพระศพของพระเจ้าเฟร์นันโดที่ 2 แห่งอารากอน พระสวามี พระศพของพระนางฆัวนาพระธิดาและพระเจ้าเฟลิเป พระสวามีของพระนางฆัวนา และพระนัดดาซึ่งเป็นบุตรของสมเด็จพระราชินีอิซาเบล พระธิดาคือ เจ้าชายมิเกล
พระราชินีนาถอิซาเบลกับการปกครองสมัยใหม่และการศาสนา
ชาวคาทอลิกบางคนจากต่างประเทศได้ประกาศให้พระนางอิซาเบลเป็นนักบุญ ด้วยเหตุผลที่ว่าพระนางอิซาเบลได้ทำการปกป้องศาสนาคริสต์ให้คงอยู่ คริสตจักรโรมันคาทอลิกได้ยกย่องพระนางเป็น ผู้รับใช้พระเป็นเจ้า (Servant of God)
พระนางอิซาเบลได้มีการปรากฏชื่อครั้งแรกบนเหรียญของสหรัฐอเมริกา ซึ่งเป็นเหรียญแห่งการระลึกถึงการครบรอบ 400 ปีการเดินทางของโคลัมบัสครั้งแรก และในปีเดียวกันพระนางได้เป็นสตรีคนแรกที่ได้ขึ้นบนแสตมป์ของอเมริกาซึ่งอยู่ในชุด Columbian Issue ที่จัดทำขึ้นเพื่อเฉลิมฉลองแด่โคลัมบัสเช่นกัน ภาพพระนางได้ปรากฏในสเปนที่ 15-cent Columbian บนมูลค่า 1 $ และในภาพเต็มซึ่งด้านข้างคือโคลัมบัสและบนมูลค่าอื่น ๆ อีกมากมาย
บรรพบุรุษ
พระนางอิซาเบลทรงเป็นลูกหลานของพระเจ้าเอนริเกที่ 2 แห่งกัสติยา พระราชโอรสในพระเจ้าอัลฟอนโซที่ 11 แห่งกัสติยา กับนางเอเลนอร์แห่งกัสแมน พระสนม สมเด็จพระราชินีแคทเทอรีนแห่งแลงคัสเตอร์ พระอัยยิกาฝ่ายพระบิดาของพระนางเป็นพระนัดดาของพระเจ้าปีเตอร์แห่งกัสติยากับพระสนม นางมาเรีย เดอ พาดิลลา พระอัยยิกาผ่ายพระมารดาของพระนางอิซาเบลคือ สมเด็จพระราชินีอิซาเบลแห่งบรากังซาเป็นพระธิดาในดยุคอัลฟอนโซแห่งบรากังซาผูซึ่งพระมารดาคือ นางอินเนส เปเรส เอสเทเวสเป็นพระสนมในพระเจ้าจอห์นที่ 1 แห่งโปรตุเกส
รายชื่อนายกรัฐมนตรีกัมพูชา
นายกรัฐมนตรีกัมพูชา (នាយករដ្ឋមន្ត្រីកម្ពុជា นายกรฎฺฐมนฺตฺรีกมฺพุชา) หรือเรียกอย่างเป็นทางการว่า นายกรัฐมนตรีในพระราชาณาจักรกัมพูชา (នាយករដ្ឋមន្ត្រីនៃព្រះរាជាណាចក្រកម្ពុជា นายกรฎฺฐมนฺตฺรีไนพฺระราชาณาจกฺรกมฺพุชา) เป็นหัวหน้ารัฐบาลแห่งราชอาณาจักรกัมพูชา เป็นประธานคณะรัฐมนตรีกัมพูชา ทั้งเป็นผู้แทนรัฐบาลในกิจการภายในและต่างประเทศ ได้รับเลือกตั้งให้ดำรงตำแหน่งคราวละ 5 ปี ไม่จำกัดวาระ
ตามรัฐธรรมนูญ นายกรัฐมนตรีจำต้องเป็นสมาชิกรัฐสภากัมพูชา อันเป็นสภาล่างในสภาผู้แทนราษฎรกัมพูชา และต้องได้รับความเห็นชอบจากรัฐสภาก่อนที่พระมหากษัตริย์กัมพูชาจะทรงแต่งตั้ง อนึ่ง ตามธรรมเนียม เมื่อได้รับแต่งตั้งแล้ว นายกรัฐมนตรีจะต้องถวายสัตย์ปฏิญาณต่อพระมหากษัตริย์และสังฆราชแห่งมหานิกายกับธรรมยุติกนิกาย ณ พระบรมราชวังจตุมุขสิริมงคล
นับแต่ พ.ศ. 2488 กัมพูชามีบุคคลที่ดำรงตำแหน่งนายกรัฐมนตรีแล้วทั้งสิ้น 36 คน แต่ดำรงตำแหน่งอย่างเป็นทางการ 32 คน โดยมีรายชื่อดังต่อไปนี้
รายชื่อนายกรัฐมนตรี (พ.ศ. 2488 – ปัจจุบัน)
(วันที่ตัวเอียงหมายถึงโดยพฤตินัย)
แฮงแมน
แฮงแมน อาจหมายถึง
ไนเซอริทรอล
ไนเซอริทรอล (Niceritrol) (ชื่อการค้า: Perycit) เป็นยาลดระดับไขมันในกระแสเลือดที่เป็นอนุพันธ์ของไนอะซิน (niacin derivative) โดยมีโครงสร้างเป็นสารประกอบเอสเทอร์ของเพนตะอีระไธรทอล (pentaerythritol) และกรดนิโคทินิค (nicotinic acid) คุณสมบัติโดยทั่วไปของไนเซอริทรอลนั้นมีความคล้ายคลึงกันกับกรดนิโคทินิค (หรือนิโคทินาไมด์) นอกจากจะมีฤทธิ์เป็นยาลดระดับไขมันในกระแสเลือดแล้ว ไนเซอริทรอลยังมีฤทธิ์ขยายหลอดเลือด ซึ่งอาจสามารถนำไปใช้ในการรักษาโรคที่เกี่ยวเนื่องกับหลอดเลือดส่วนปลาย (peripheral vascular disease) ได้
เซนต์เซย์ย่า โอเมก้า
เซนต์เซย์ย่า โอเมก้า (聖闘士星矢Ω（セイントセイヤオメガ）เซนโตะเซยะโอเมก้า) เป็นอนิเมะทีวีซีรีส์เซนต์เซย์ย่า ผลิตโดย โตเอะ แอนิเมชัน ออกอากาศทางช่อง ทีวีอาซาฮี ของญี่ปุ่นเมื่อ 1 เมษายน พ.ศ. 2555 ทุกเช้าวันอาทิตย์เวลา 6:30 น. กำกับโดย ฮาตาโนะ โมริโอะ
เนื้อเรื่อง
เนื้อเรื่องของภาคนี้เป็นอนาคตแบบหนึ่งของภาคหลักเท่านั้น เป็นอีกจักรวาลหนึ่งของเซย์ย่าที่เริ่มนับจากหนึ่งใหม่หมด เรื่องราวกล่าวถึงเหตุการณ์ต่อจากภาคหลักในอีก 13 ปีให้หลัง ดำเนินเรื่องโดยตัวเอกคือ เพกาซัส โคกะ และตัวละครชุดใหม่เกือบทั้งหมด แต่ก็ยังมีตัวละครจากภาคหลักมาปรากฏตัวเป็นตำนานของเซนต์
แกมมา1 สิงโต บี
แกมมา1 สิงโต บี (Gamma1 Leonis b) เป็นดาวเคราะห์นอกระบบอยู่ห่างจากโลกประมาณ 125.5 ปีแสง ตั้งอยู่ในกลุ่มดาวสิงโต โคจรอยูรอบดาวยักษ์ แกมมา1 สิงโต
ฟุตบอลชายหาดเอเชียนคัพ 2023
การแข่งขัน ฟุตบอลชายหาดเอเชียนคัพ 2023 เป็นครั้งที่ 10 (ครั้งที่ 3 อย่างเป็นทางการ) ของฟุตบอลชายหาดเอเชียนคัพ (ที่ผ่านมา เอเอฟซี บีช ซอคเกอร์ แชมเปียนชิป ก่อนจะเปลี่ยนชื่อนับจากปี 2021), ทัวร์นาเมนต์เอกของ ฟุตบอลชายหาด ที่จัดการแข่งขันโดยทีมชายของทวีปเอเชีย จัดขึ้นโดย สมาพันธ์ฟุตบอลเอเชีย (เอเอฟซี)
การแข่งขันจะจัดขึ้นที่ พัทยา ประเทศไทย การแข่งขันชิงแชมป์ยังทำหน้าที่เป็นทัวร์นาเมนต์รอบคัดเลือกสำหรับทีมจากทวีปเอเชียไปสู่ ฟุตบอลชายหาดชิงแชมป์โลก 2023 ซึ่งจะจัดขึ้นใน สหรัฐอาหรับเอมิเรตส์ ผู้เข้ารอบสุดท้ายจะได้สิทธิ์ไปลุยฟุตบอลโลก รวมถึง สหรัฐอาหรับเอมิเรตส์ ที่ผ่านเข้ารอบโดยอัตโนมัติในฐานะเจ้าภาพ ซึ่งหากสหรัฐอาหรับเอมิเรตส์เข้าถึงรอบชิงชนะเลิศ ทีมที่ได้อันดับสามก็จะได้ผ่านเข้ารอบแทน
ทีม
ทั้งหมด 16 ทีมเข้าสู่การแข่งขันครั้งนี้
การจับสลาก
การจับสลากสำหรับทัวร์นาเมนต์ได้จัดขึ้นเมื่อวันที่ 19 มกราคม ค.ศ. 2023 ในกรุงกัวลาลัมเปอร์, ประเทศมาเลเซีย. 16 ทีมถูกจับสลากอยู่ในสี่กลุ่มที่มีสี่ทีม. แต่ละทีมจะเป็นทีมวางตามผลงานของพวกเขาใน ฟุตบอลชายหาดชิงแชมป์เอเชีย 2019 รอบสุดท้าย, กับชาติเจ้าภาพ ประเทศไทย ได้เป็นทีมวางโดยอัตโนมัติและถูกจัดให้อยู่ในตำแหน่ง เอ1 ในการจับสลาก.
ทีมที่ผ่านเข้ารอบสำหรับฟุตบอลชายหาดชิงแชมป์โลก
ด้านล่างนี้คือทีมที่ผ่านเข้ารอบสำหรับชิงแชมป์โลก.
•• ตัวเอียง หมายถึงเจ้าภาพสำหรับปีนั้น.
ประเทศเอสวาตีนีในโอลิมปิกฤดูร้อน 2020
ประเทศเอสวาตีนี เดิมชื่อ สวาซิแลนด์ จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น เดิมกำหนดจัดขึ้นระหว่างวันที่ 24 กรกฎาคม - 9 สิงหาคม พ.ศ. 2563 การแข่งขันได้เลื่อนออกไปเป็น 23 กรกฎาคม - 8 สิงหาคม พ.ศ. 2564 เนื่องจากการระบาดของไวรัสโควิด -19 คณะกรรมการโอลิมปิกแห่งประเทศเอสวาตีนีได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
โอเอซิส (แก้ความกำกวม)
โอเอซิส อาจหมายถึง
หลิว เสวี่ยหัว
หลิว เสวี่ยหัว (Leanne Liu, Liu Hsueh-hua; จีนตัวเต็ม: 劉雪華; จีนตัวย่อ: 刘雪华; พินอิน: Liú Xuěhuá; เกิด: 12 พฤศจิกายน ค.ศ. 1959 ที่กรุงปักกิ่ง (ประเทศจีน) ดารานักแสดงหญิงชาวจีน มีผลงานโด่งดังเป็นที่รู้จักหลายเรื่องทั้งละครโทรทัศน์และภาพยนตร์ โดยเฉพาะในยุคทศวรรษที่ 80 และ 90 การศึกษา หลิว เสวี่ยหัวจบโรงเรียนการแสดงจากฮ่องกง
ทฤษฎี
ความหมายในทางวิทยาศาสตร์
ในทางวิทยาศาสตร์นั้น ทฤษฎี มีความหมายว่าชุดของความคิดรวบยอด (a set of concepts), ชุดของข้อเสนอ (a set of propositions) และชุดของการสร้าง (a set of construct) ทฤษฎีเป็นข้ออธิบายที่มีรากฐานอยู่บนความรู้ชุดหนึ่ง สามารถพิสูจน์ ทดลองได้ มีความสมเหตุสมผล และสามารถใช้นำมาคาดการณ์ได้ โดยลักษณะสำคัญของทฤษฎีในทางวิทยาศาสตร์มี 5 ข้อ คือ
ความหมายในทางสังคมศาสตร์
ในทางสังคมศาสตร์ไมเคิล โอคชอตต์ (Michael Joseph Oakeshott) นักปรัชญาและทฤษฎีการเมืองชาวอังกฤษ ได้พยายามจะทำความเข้าใจคำว่าทฤษฎี โดยการวิเคราะห์ผ่านรากของคำในภาษากรีก โบราณโดย โอคชอตต์กล่าวถึงคำในภาษากรีก 5 คำ คือ θέα (théa), θεορηιν (theorein), θεωρός (theorós), θεωρία (theoría) และ θεώρημα (theórema) โดยโอคชอตต์อธิบายว่า
สตีเฟน ดอร์ฟ
สตีเฟน ดอร์ฟ (Stephen Dorff) เกิดเมื่อวันที่ 29 กรกฎาคม ค.ศ. 1973 เป็นนักแสดงชาวอเมริกัน เป็นที่รู้จักจากบทบาท Stuart Sutcliffe ในภาพยนตร์เรื่อง Backbeat และจากบทบบาทในภาพยนตร์เรื่อง Blade และ Cecil B. DeMented
ดอร์ฟ เริ่มงานการแสดงในช่วงปลายยุค 1980 เริ่มปรากฏตัวในบทบาทเล็ก ๆ อย่างเช่นในโชว์ Diff'rent Strokes, Roseanne, Married With Children และยังแสดงในภาพยนตร์โทรทัศน์เรื่อง  In Love and War, I Know My First Name is Steven และ What a Dummy
บทแสดงนำครั้งแรกของดอร์ฟคือเรื่อง The Gate (1987) เป็นหนังสยองขวัญ ในบทที่เขากับเพื่อนค้นพบหลุมหลังบ้านที่สามารถนำพาเขาไปยังอีกมิติหนึ่ง ส่วนบทบาทที่สร้างชื่อเสียงเขาคือบทแวมไพร์ ดีคอน ฟรอสต์ ในเรื่อง Blade (1998)
อ้างอิง
1973
Borgella
Borgella เป็นสกุลของไบรโอซัวที่อยู่ในวงศ์ Cerioporidae มีเพียงสปีชีส์เดียวคือ Borgella pustulosa
สปีชีส์ในสกุลนี้พบในประเทศนิวซีแลนด์
ณรงค์ ยุทธวงศ์
พลเอก พลเรือเอก พลอากาศเอก ณรงค์ ยุทธวงศ์ อดีตผู้บัญชาการทหารสูงสุด อดีตผู้บัญชาการกองเรือยุทธการ อดีตราชองครักษ์พิเศษ เกิดเมื่อวันที่ 1 พฤศจิกายน พ.ศ. 2484 ที่จังหวัดพระนคร เป็นบุตรของพันเอกสรรค์ และนางระเบียบ ยุทธวงศ์ จบการศึกษาจากโรงเรียนเซนต์คาเบียล และโรงเรียนนายเรือ เข้ารับราชการครั้งแรกเป็นนายทหารประจำเรือและใช้ชีวิตรับราชการในตำแหน่งต่าง ๆ ในเรือร่วม 20 ปี ซี่งได้รับการเลื่อนชั้นยศและตำแหน่งตามลำดับ ตำแหน่งสำคัญของการรับราชการ อาทิ ผู้บังคับการเรือหลวงภูเก็ต (ลำเก่า), ผู้บังคับการเรือหลวงประแส, ผู้บังคับการเรือหลวงมกุฎราชกุมาร, ผู้บัญชาการกองเรือฟริเกตที่ 2, ผู้บัญชาการกองเรือยุทธการ, รองผู้บัญชาการทหารสูงสุด และผู้บัญชาการทหารสูงสุด โดยได้รับพระราชทานยศในอัตราจอมพล ชั้นยศ พลเอก พลเรือเอก และพลอากาศเอก นอกจากนี้ยังได้รับพระมหากรุณาธิกุลโปรดเกล้าโปรดกระหม่อมให้เป็นองครักษ์เวร และตุลาการศาลทหารสูงสุด ปัจจุบันเกษียณอายุราชการแล้ว ตำแหน่งสำคัญที่เคยดำรงตำแหน่งหลังเกษียณอายุราชการ คือ ประธานกรรมการ การรถไฟฟ้าขนส่งมวลชนแห่งประเทศไทย (รฟม.) สมาชิกวุฒิสภา  และ รองประธานสถาบันวิจัยจุฬาภรณ์
การศึกษา
โรงเรียนเซนต์คาเบรียล, โรงเรียนนายเรือ, วิทยาลัยป้องกันราชอาณาจักร วปรอ.388
ครอบครัว
พลเรือเอก ณรงค์ ยุทธวงศ์ เป็นบุตรของ พันเอก สรรค์ ยุทธวงศ์ และ นางระเบียบ ยุทธวงศ์ (อึ้งภากรณ์) มีพี่น้องร่วมครรภ์มารดา รวม 4 คน ได้แก่ พลเรือตรี สุระ ยุทธวงศ์ พลเรือเอก ณรงค์ ยุทธวงศ์  ศาตราจารย์ ดร.ยงยุทธ ยุทธวงศ์ และ แพทย์หญิง กิติมา ยุทธวงศ์ แต่เนื่องจาก พันเอก สรรค์ ยุทธวงศ์ ซึ่งเป็นบิดา ได้ถึงแก่กรรมตั้งแต่ท่านยังเล็ก นางระเบียบ ยุทธวงศ์ ซึ่งเป็นมารดา จึงต้องรับภาระในการเลี้ยงดูท่านและพี่น้องแต่เพียงลำพัง โดย ดร.ป๋วย อึ้งภากรณ์ อดีตผู้ว่าการธนาคารแห่งประเทศไทย ผู้เป็นลุง (พี่ชายนางระเบียบ) เป็นผู้สนับสนุนด้านการศึกษามาโดยตลอด
พลเรือเอก ณรงค์ ยุทธวงศ์ สมรสกับ คุณหญิง พันทิพา ยุทธวงศ์ (มากสมบูรณ์) มีบุตร-ธิดา 3 คน คือ นางบัญจรัตน์ สุหฤทดำรง นางพิจิณา วาสนะสมสิทธิ์ และ นาวาเอก พันณรงค์ ยุทธวงศ์ ผู้อำนวยการกองประชาสัมพันธ์ สำนักงานเลขานุการกองทัพเรือ
จอช เดอเมล
โจชัว เดวิด "จอช" เดอเมล (Joshua "Josh" David Duhamel) เกิดเมื่อวันที่ 14 พฤศจิกายน ค.ศ. 1972 เป็นนักแสดงชาวอเมริกัน นายแบบ เขาเคยได้รับรางวัลเดย์ไทม์เอมมี เขาประสบความสำเร็จครั้งแรกกับการแสดงในปี 1999 กับบท Leo du Pres ในเรื่อง All My Children ทางช่องเอบีซีและต่อมากับบทหัวหน้าหน่วยรักษาความปลอดภัย ในเรื่อง Las Vegas ทางช่องเอ็นบีซี เขายังเป็นที่รู้จักดีในหนึ่งในนักแสดงหลักในบทกัปตันวิลเลียม เลนนอกซ์ ในภาพยนตร์ทำเงินเรื่อง Transformers และเป็นสามีของ เฟอร์กี้ 1972
สตาร์ วอร์ส: วิชันส์
สตาร์ วอร์ส: วิชันส์ เป็นซีรีส์อนิเมะรวมเรื่องสั้นของญี่ปุ่น-อเมริกาที่สร้างสำหรับบริการวีดิทัศน์ตามคำขอดิสนีย์+ ผลิตโดยลูคัสฟิล์มแอนิเมชั่น ซีรีส์ประกอบด้วยภาพยนตร์อนิเมะขนาดสั้น 9 เรื่องโดย 6 สตูดิโอแอนิเมชั่นของญี่ปุ่น ได้แก่ Kamikaze Douga, Twin Engine, Trigger, Kinema Citrus, Production I.G และ Science SARU แต่ละเรื่องเล่าเรื่องราวออริจินัลที่อิงจากจักรวาลของเรื่อง สตาร์ วอร์ส เริ่มฉายเมื่อวันที่ 22 กันยายน พ.ศ. 2564
เฟร์โดว์ซี
แฮคีม แอโบลกอเซม เฟร์โดว์ซี ทูซี หรือ เฟร์โดว์ซี (فردوسی; ค.ศ. 940–1020) เป็นกวีชาวเปอร์เซียที่ได้รับความเคารพอย่างสูง เขาเป็นผู้ประพันธ์ ชอฮ์นอเม มหากาพย์ประจำชาติของอิหร่านและสังคมที่เกี่ยวเนื่อง
มหากาพย์ ชอฮ์นอเม เดิมประพันธ์ให้แก่เจ้าชายแห่งราชวงศ์ซามานิด (Samanid) ผู้ซึ่งรับผิดชอบต่อการฟื้นฟูประเพณีวัฒนธรรมของเปอร์เซียหลังการรุกรานของอาหรับในคริสต์ศตวรรษที่เจ็ด ชอฮ์นอเม บันทึกเหตุการณ์ประวัติศาสตร์ซึ่งเป็นตำนานพระมหากษัตริย์อิหร่านก่อนยุคอิสลามตั้งแต่พระเจ้าเคยูมาร์ส (Keyumars) ถึงพระเจ้ายาซเดเกิร์ดที่ 3 (Yazdegerd III) เฟร์โดว์ซียังเขียนกวีต่อไปหลังราชวงศ์ซามานิดถูกพิชิตโดยราชวงศ์กาซานาวิด (Ghaznavid) ผู้ปกครองใหม่ พระเจ้ามาฮ์มุดแห่งกาซนี (Mahmud of Ghazni) เป็นชาวเติร์ก อาจขาดความสนพระทัยในผลงานของเฟร์โดว์ซีซึ่งแสดงโดยราชวงศ์ซามานิด ส่งผลให้เขาขาดความนิยมในพระราชสำนัก เฟร์โดว์ซีใช้เวลากว่าสามทศวรรษ (จาก ค.ศ. 977 ถึง 1010) ประพันธ์ ชอฮ์นอเม ซึ่งได้กลายมาเป็นหนึ่งในผลงานที่ทรงอิทธิพลที่สุดในวรรณกรรมเปอร์เซีย
แหล่งข้อมูลอื่น
9401020
ปฏิบัติการสปริงอะเวคะนิง
ปฏิบัติการสปริงอเวเคนนิ่ง (Unternehmen Frühlingserwachen) เป็นปฏิบัติการการรุกครั้งสุดท้ายที่สำคัญของเยอรมันในสงครามโลกครั้งที่สอง.เกิดขึ้นในประเทศฮังการีบน (แนวรบด้านตะวันออก) การรุกครั้งนี้ได้ถูกเรียกในเยอรมนีว่า การรุกแพทเทนซี (Plattensee Offensive) และในสหภาพโซเวียตว่า ปฏิบัติการป้องกันบอลอโตน (Balaton Defensive Operation) (6 – 15 มีนาคม ค.ศ. 1945)
การรุกได้เริ่มต้นขึ้นด้วยความลับสุดยอด เมื่อวันที่ 6 มีนาคม ค.ศ. 1945 ด้วยการโจมตีที่ทะเลสาบบอลอโตน,พื้นที่รวมบางแห่งของแหล่งน้ำมันสำรองสุดท้ายที่จะมีประโยชน์ต่อฝ่ายอักษะ ปฏิบัติการนี้ได้เกี่ยวข้องกับหน่วยทหารเยอรมันจำนวนมากที่ได้ถอนกำลังจากความล้มเหลวของการรุกป่าอาร์แดนบน (แนวรบด้านตะวันตก) รวมทั้งกองทัพแพนเซอร์เอ็สเอ็สที่ 6 และหน่วยวัฟเฟิน-เอ็สเอ็สรองลงมา ปฏิบัติการครั้งนี้คือความล้มเหลวของเยอรมนี
อี ชัง-อู
อี ชัง-อู (이장우; เกิด 1 มิถุนายน ค.ศ. 1986) เป็นนักแสดงและนักร้องชาวเกาหลีใต้ เขามีชื่อเสียงจากบทบาทในซีรีส์โทรทัศน์เรื่อง กลอรีเจน, ไอ ดู, ไอ ดู, มายออนลีวัน และ โฮมเมดเลิฟสตอรี เขาเป็นที่นิยมหลังจากจับคู่กับ ฮัม อึน-จอง ในรายการ ซีซั่นที่ 3 ของรายการเรียลลิตี้เกี่ยวกับการแต่งงานชื่อ วีกอตแมริด
อะตืยบาตืยชลิซอลดาตืย
อะตืยบาตืยชลิซอลดาตืย (Аты-баты, шли солдаты...) เป็นภาพยนตร์แนวสงครามจากสหภาพโซเวียต กำกับโดย Leonid Bykov
เนื้อเรื่อง
ที่สถานีรถไฟเล็ก ๆ Podbednya ไม่แตกต่างจากสถานีรถไฟอื่น ๆ ในสหภาพโซเวียต ในช่วงระหว่างมหาสงครามของผู้รักชาติที่มีการสู้รบที่รุนแรง และตอนนี้ที่สถานีรถไฟแห่งนี้ญาติของบรรดาผู้ที่เข้าหาชัยชนะ แต่ไม่ได้มีชีวิตอยู่ถึงตอนนั้น ได้รวมตัวกัน
ในภาพยนตร์เรื่อง อะตืยบาตืยชลิซอลดาตืย นี้ แสดงเนื้อเรื่องแบบคู่ขนาน 2 แบบ ในแบบที่หนึ่งจะดำเนินเนื้อเรื่องในช่วงกลางคริสต์ทศวรรษที่ 1970 และแบบที่สองที่ดำเนินเนื้อเรื่องในช่วงฤดูใบไม้ผลิของปี 1944 ช่วงท้ายของภาพยนตร์จะจบลงที่การสู้รบในวันที่ 18 มีนาคม 1944 และพิธีรำลึกเพื่อเป็นเกียรติแก่ทหารผู้วายชนม์ในวันที่ 18 มีนาคม 1974
ประเทศโบลิเวียในโอลิมปิกฤดูร้อน 2020
ประเทศโบลิเวีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น เดิมกำหนดจัดขึ้นระหว่างวันที่ 24 กรกฎาคม - 9 สิงหาคม พ.ศ. 2563 การแข่งขันได้เลื่อนออกไปเป็น 23 กรกฎาคม - 8 สิงหาคม พ.ศ. 2564 เนื่องจากการระบาดของไวรัสโควิด -19 คณะกรรมการโอลิมปิกแห่งประเทศโบลิเวียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 2 คน เข้าร่วมการแข่งขันใน 1 ชนิดกีฬา
นันท์นภัส เลิศนามเชิดสกุล
นันท์นภัส เลิศนามเชิดสกุล (เกิด 11 มีนาคม พ.ศ. 2545) ชื่อเล่น มิว หรือ มิวนิค เป็นนักแสดงและไอดอลชาวไทย เป็นที่รู้จักจากการเป็นพิธีกรรายการ ดิสนีย์คลับ อดีตสมาชิกวงบีเอ็นเคโฟร์ตีเอต รุ่นที่ 2 และสมาชิกทีมเอ็นไฟว์ (Team NV) ของวง
ประวัติ
มิวนิคเกิดเมื่อวันที่ 11 มีนาคม พ.ศ. 2545 ที่จังหวัดสมุทรปราการ มีชื่อเล่นว่า "มิว" หรือ "มิวนิค" เนื่องจากมารดาตั้งครรภ์ที่เมืองมิวนิก ประเทศเยอรมนี มิวนิคมีน้องสาวหนึ่งคน ชื่อเล่นว่า "มิ้ง"
การทำงาน
มิวนิคเข้าสู่วงการบันเทิงเมื่อ พ.ศ. 2551 ในฐานะนักแสดงเด็ก ด้วยการแสดงละครโทรทัศน์เรื่อง สื่อรักชักใยอลวน รับบทเป็น "น้องจีน" และการแสดงโฆษณารสดี ต่อมา มิวนิคเป็นที่รู้จักมากขึ้นในฐานะพิธีกรรายการ ดิสนีย์คลับ ร่วมกับธีระธันญ์ ขจรชัยเดชาวัฒน์ และพีรพล เพิ่มเพ็ชร์ จนต้น พ.ศ. 2561 เธอได้ยุติบทบาทในการเป็นพิธีกรรายการ เนื่องจากเข้ามาเป็นสมาชิกวงบีเอ็นเคโฟร์ตีเอต รุ่นที่ 2 โดยให้เหตุผลว่า อยากจะพัฒนาความสามารถด้านการร้องและเต้น และมีสมาชิกรุ่นแรกของวงเป็นแรงบันดาลใจให้แก่เธอ
มิวนิคแสดงเปิดตัวในฐานะสมาชิกวงบีเอ็นเคโฟร์ตีเอตรุ่นที่ 2 เมื่อวันที่ 17 กรกฎาคม พ.ศ. 2561 ด้วยเพลง "ฤดูใหม่" ซึ่งเป็นเพลงรองในซิงเกิล "เธอคือ...เมโลดี้" และเธอได้รับหน้าที่เป็นเซ็นเตอร์ของเพลงนี้